CELEX: 31991R1258
Language: el
Date: 1991-05-14 00:00:00
Title: Κανονισμός (ΕΟΚ) αριθ. 1258/91 της Επιτροπής της 14ης Μαΐου 1991 που τροποποιεί τον κανονισμό (ΕΟΚ) αριθ. 3446/90 περί των λεπτομερών κανόνων για τη χορήγηση ενισχύσεων στην ιδιωτική αποθεματοποίηση προβείου και αιγείου κρέατος και τον κανονισμό (ΕΟΚ) αριθ. 3447/90 περί των ειδικών όρων για τη χορήγηση ενισχύσεων στην ιδιωτική αποθεματοποίηση προβείου και αιγείου κρέατος

Avis juridique important

|

31991R1258

Κανονισμός (ΕΟΚ) αριθ. 1258/91 της Επιτροπής της 14ης Μαΐου 1991 που τροποποιεί τον κανονισμό (ΕΟΚ) αριθ. 3446/90 περί των λεπτομερών κανόνων για τη χορήγηση ενισχύσεων στην ιδιωτική αποθεματοποίηση προβείου και αιγείου κρέατος και τον κανονισμό (ΕΟΚ) αριθ. 3447/90 περί των ειδικών όρων για τη χορήγηση ενισχύσεων στην ιδιωτική αποθεματοποίηση προβείου και αιγείου κρέατος  

Επίσημη Εφημερίδα αριθ. L 120 της 15/05/1991 σ. 0015 - 0016 Φινλανδική ειδική έκδοση: Κεφάλαιο 3 τόμος 37 σ. 0129  Σουηδική ειδική έκδοση: Κεφάλαιο 3 τόμος 37 σ. 0129 

ΚΑΝΟΝΙΣΜΟΣ ( ΕΟΚ ) αριθ . 1258/91 ΤΗΣ ΕΠΙΤΡΟΠΗΣ  της 14ης Μαΐου 1991  που τροποποιεί τον κανονισμό ( ΕΟΚ ) αριθ . 3446/90 περί των λεπτομερών κανόνων για τη χορήγηση ενισχύσεων στην ιδιωτική αποθεματοποίηση προβείου και αιγείου κρέατος και τον κανονισμό  ( ΕΟΚ ) αριθ . 3447/90 περί των ειδικών όρων για τη χορήγηση ενισχύσεων στην ιδιωτική αποθεματοποίηση προβείου και αιγείου κρέατοςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 3013/89 του Συμβουλίου της 25ης Σεπτεμβρίου 1989 περί κοινής οργανώσεως της αγοράς στον τομέα του προβείου και αιγείου κρέατος ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 2 ), και ιδίως το άρθρο 7  παράγραφος 5,  Εκτιμώντας :  ότι ο κανονισμός ( ΕΟΚ ) αριθ . 3446/90 της Επιτροπής ( 3 ) θεσπίζει τους λεπτομερείς κανόνες για τη χορήγηση ενίσχυσης στην ιδιωτική αποθεματοποίηση προβείου και αιγείου κρέατος -  ότι η πείρα απέδειξε ότι πρέπει να προβλεφθούν διατάξεις που να επιτρέπουν την αφαίρεση κοκάλων από το κρέας πριν από την αποθεματοποίηση - ότι, συνεπώς, πρέπει να τροποποιηθεί ο κανονισμός ( ΕΟΚ ) αριθ . 3446/90 -  ότι με τον κανονισμό (ΕΟΚ ) αριθ . 3447/90 της Επιτροπής ( 4 ), όπως τροποποιήθηκε από τον κανονισμό ( ΕΟΚ ) αριθ . 273/91 ( 5 ), καθορίζονται ειδικοί όροι για τη χορήγηση ενισχύσεων στην ιδιωτική αποθεματοποίηση προβείου και αιγείου κρέατος - ότι, προκειμένου να  διευκολυνθεί η άρση της αποθεματοποίησης προϊόντων χωρίς κόκαλα, είναι σκόπιμο να καθοριστεί η ελάχιστη ποσότητα για την οποία ισχύει η άρση της αποθεματοποίησης - ότι θα πρέπει, επομένως, να τροποποιηθεί ο κανονισμός ( ΕΟΚ ) αριθ . 3447/90 -  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προβείου και Αιγείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  Στο άρθρο 4 του κανονισμού ( ΕΟΚ ) αριθ . 3446/90 τα κείμενα των παραγράφων 2 και 3 αντικαθίστανται από το ακόλουθο κείμενο :  "2 . Οι συμβαλλόμενοι μπορούν, υπό τη μόνιμη επίβλεψη του οργανισμού παρέμβασης και κατά την τοποθέτηση σε αποθεματοποίηση, να τεμαχίζουν και να αφαιρούν εν μέρει ή πλήρως τα κόκαλα όλων των προϊόντων ή ενός μέρους των, υπό την προϋπόθεση ότι γίνεται  χρήση μιας επαρκούς ποσότητας σφαγίων για να εξασφαλιστεί ότι αποθεματοποιείται η ποσότητα για την οποία έχει συναφθεί η σύμβαση και ότι τίθεται σε αποθεματοποίηση όλη η ποσότητα του κρέατος που λαμβάνεται από την αφαίρεση των κοκάλων . Οι ενδιαφερόμενοι  δηλώνουν την πρόθεσή τους να κάνουν χρήση αυτής της δυνατότητας, το αργότερο κατά την έναρξη των εργασιών αποθεματοποίησης . Εντούτοις, ο οργανισμός παρέμβασης μπορεί να απαιτεί τη δήλωση της πρόθεσης αυτής δύο εργάσιμες ημέρες πριν από τη θέση σε  απόθεμα κάθε μεμονωμένης παρτίδας .  Οι χόνδροι, χονδροί τένοντες, κόκαλα, τεμάχια λίπους και άλλα παραπροϊόντα σφαγίου που προέρχονται από τη μερική ή ολική αφαίρεση των κοκάλων δεν μπορούν να αποθεματοποιούνται .  3 . Οι εργασίες αποθεματοποίησης αρχίζουν, για κάθε μεμονωμένη παρτίδα της υπό σύμβαση ποσότητας, την ημέρα κατά την οποία η παρτίδα θα υποβάλλεται στον έλεγχο του οργανισμού παρέμβασης .  Ως ημερομηνία θεωρείται η στιγμή κατά την οποία διαπιστώνεται το καθαρό βάρος του νωπού ή διατηρημένου με απλή ψύξη προϊόντος :  - στον τόπο της αποθεματοποίησης εφόσον το κρέας καταψύχεται επιτόπου,  - στον τόπο καταψύξεως εφόσον το κρέας καταψύχεται σε κατάλληλες εγκαταστάσεις εκτός του τόπου αποθεματοποίησης .  Στην περίπτωση, εντούτοις, που το κρέας αποθεματοποιείται μετά τον τεμαχισμό και τη μερική ή όλη αφαίρεση των κοκάλων, το ζύγισμα πρέπει να αφορά προϊόντα που αποτελούσαν πράγματι μέρος των αποθεμάτων και είναι δυνατό να πραγματοποιηθεί στο ίδιο μέρος  που γίνεται ο τεμαχισμός και η ολική ή μερική αφαίρεση των κοκάλων .  Δεν καθορίζεται το βάρος των προς αποθεματοποίηση προϊόντων πριν τη σύναψη συμφωνίας ."  Άρθρο 2  Το άρθρο 3α του κανονισμού ( ΕΟΚ ) αριθ . 3447/90 αντικαθίσταται από το ακόλουθο κείμενο :  "Άρθρο 3α  Ως ελάχιστη ποσότητα για κάθε ανάληψη ορίζεται βάρος προϊόντων τεσσάρων τόνων ανά αποθήκη και ανά συμβαλλόμενο . Ωστόσο, αν η εναπομένουσα αποθεματοποιημένη ποσότητα σε μια αποθήκη είναι μικρότερη από την ποσότητα αυτή, επιτρέπεται μια περαιτέρω ενέργεια  απόσυρσης από την αποθήκη του συνόλου ή μέρους της εναπομένουσας ποσότητας .  Σε περίπτωση που δεν τηρούνται οι όροι απόσυρσης από την αποθήκη που αναφέρονται στο προηγούμενο εδάφιο :  - το ποσό της ενίσχυσης για την ποσότητα που αποσύρεται υπολογίζεται σύμφωνα με το άρθρο 6 παράγραφος 3 του κανονισμού ( ΕΟΚ ) αριθ . 3446/90 και  - το 15 % της εγγύησης που αναφέρεται στο άρθρο 7, όσον αφορά την ποσότητα, καταπίπτει ."  Άρθρο 3  Ο παρών κανονισμός αρχίζει να ισχύει στις 15 Μαΐου 1991 .  Εφαρμόζεται στην ιδιωτική αποθεματοποίηση που αρχίζει την εν λόγω ημερομηνία. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 14 Μαΐου 1991 . Για την Επιτροπή  Ray MAC SHARRY  Μέλος της Επιτροπής  ( 1) ΕΕ αριθ . L 289 της 7 . 10 . 1989, σ . 1 . ( 2 ) ΕΕ αριθ . L 353 της 17 . 12 . 1990, σ . 23 . ( 3 ) ΕΕ αριθ . L 333 της 30 . 11 . 1990, σ . 39. ( 4 ) ΕΕ αριθ . L 333 της 30 . 11 . 1990, σ . 46 . ( 5 ) ΕΕ αριθ . L 28 της 2 . 2 . 1991, σ . 28 .